b'\n_START_ARTICLE_\nRurer\n_START_SECTION_\nLevevis\n_START_PARAGRAPH_\nRuren ligger p\xc3\xa5 ryggen inde i huset og indfanger med sine vifteformede rankef\xc3\xb8dder plankton og friskt, iltholdigt vand. Rurerne placerer sig oftest t\xc3\xa6t sammen, f\xc3\xa6stet med det st\xc3\xa6rkeste lim, vi kender. 500 millioner \xc3\xa5r gamle fossiler af rur er fundet. _NEWLINE_Indvendigt best\xc3\xa5r ruren n\xc3\xa6rmest kun af mave og k\xc3\xb8nsdel. Som alle rankef\xc3\xb8dder er den hermafrodit, men foretr\xc3\xa6kker at parre sig med andre individer, n\xc3\xa5r muligheden foreligger.  Ruren bev\xc3\xa6ger sig ikke ud af sit hus. Til geng\xc3\xa6ld har den en s\xc3\xa5 tilpas lang penis, at den kan n\xc3\xa5 de omkringsiddende rurer. Rur er det dyr i verden, der har den l\xc3\xa6ngste penis i forhold til kropsl\xc3\xa6ngden; den er otte gange s\xc3\xa5 lang som kroppen, hos nogle arter endnu l\xc3\xa6ngre,  s\xc3\xa5 den kan n\xc3\xa5 vidt omkring. Den befrugtede rur udkl\xc3\xa6kker \xc3\xa6ggene inde i sin skal. De f\xc3\xa6rdige larver slippes ud, og flyder v\xc3\xa6k med havstr\xc3\xb8mmen. Larverne tiltr\xc3\xa6kkes af stoffer, de voksne individer udskiller, og dermed finder larverne passende steder at sl\xc3\xa5 sig ned. Kanten af en hvals n\xc3\xa6sebor er en heldig placering.  N\xc3\xa5r en rur f\xc3\xb8rst har sat sig, kan den ikke r\xc3\xb8re sig mere end nogle f\xc3\xa5 mm.'